Alone in the Dark 2 - วิกิพีเดีย

# Alone in the Dark 2

### จากวิกิพีเดีย สารานุกรมเสรี

Alone in the Dark 2
ผู้ผลิตเกม | Infogrames
ผู้จำหน่าย | Interplay
วันออกจำหน่าย | 25 ธันวาคม, ค.ศ. 1994: เครื่องคอมพิวเตอร์ 1995: 3DO 1996: เซก้า แซทเทิร์น, เพลย์สเตชัน
ชนิด | ผจญภัย, สยองขวัญ, เอาตัวรอด
ระบบการเล่น | ผู้เล่นเดี่นส
ระดับความรุนแรง | ESRB: Teen (T)
เครื่องเล่น | เครื่องคอมพิวเตอร์, Mac OS, 3DO, เซก้า แซทเทิร์น, เพลย์สเตชัน
อุปกรณ์รับคำสั่ง | คีย์บอร์ด

Alone in the Dark 2 เป็นเกมภาคต่อของ Alone in the Dark พัฒนาโดยบริษัท Infogrames (ปัจจุบันชื่อ Atari) ซึ่งเป็นเกมชุดที่สองในเกมชุด Alone in the Dark

## [แก้] เนื้อเรื่อง

เอ็ดเวิร์ด คาร์นบี้ หลังจากที่ผ่านเหตุการณ์ในคฤหาส์นเดอเซโต้ เขาได้รับสมญา "นักสืบเรื่องเหนือธรรมชาติ" ได้ทราบเรื่องการลักพาตัวของเด็กหญิงเกรซ ซอนเดอร์ ซึ่งหายตัวไปในวันคริตส์มาส ในปี 1924 โดยที่เพื่อนของเอ็ดเวิร์ดชื่อ เท็ด สไตรเกอร์ ได้เดินทางไปยัง Hell's Kitchen ซึ่งเป็นแมนชั่นร้าง ที่ที่ได้ข่าวว่าเกรซถูกลักพาตัวมาที่นี่ แต่เท็ดก็ไม่ได้กลับมาอีกเลย เอ็ดเวิร์ดซึ่งสงสัยกับการหายตัวไปของเพื่อนจึงออกเดินทางไปยัง Hell's Kitchen เพื่อหาสาเหตุของเรื่องทั้งหมด และได้ค้นพบเรื่องราวของโจรสลัดผีดิบ แจ๊คตาเดียวและเหล่าลูกเรือ

## [แก้] ตัวเกม

ตัวเกมนั้นยังคงสืบทอดรูปแบบการเล่นจากเกมภาคแรกมาทั้งหมด โดยในคราวนี้เกมได้ตัดทอนรูปแบบที่น่ากลัวให้ลดลง และเน้นเพิ่มการต่อสู้กับเหล่าโจรสลัดผีดิบซึ่งมีปืนกลทอมป์สันกัน ซึ่งทำให้การต่อสู้ยากขึ้นมาก นอกจากนั้นโลกในเกมนั้นกว้างขึ้นกว่าภาคแรกมาก แต่กลับถูกลดอิสระในการสำรวจลง เพราะการเข้าห้องต่างๆนั้นผู้เล่นต้องไขปริศนาไปตามลำดับถึงจะก้าวหน้าต่อไปได้ นอกจากนั้นเกมภาคนี้ยังให้ผู้เล่นสลับตัวไปเล่นเป็น เกรซ ซอนเดอร์ได้ และเพราะเธอเป็นเด็ก เธอถึงไม่สามารถต่อสู้ได้ แต่ต้องสร้างกับดักในการเอาชนะศัตรู Alone in the Dark 2 ได้ถูกพอร์ตลงเครื่องเซก้า แซทเทิร์น และ เพลย์สเตชัน ในชื่อ Alone in the Dark: Jack is Back และในอเมริกาชื่อ Alone in the Dark: One-Eyed Jack's Revenge ส่วนเวอร์ชันญี่ปุ่นของเครื่องเซก้า แซทเทิร์น ใช้ชื่อ Alone in the Dark 2 ตามเกมต้นฉบับ

## [แก้] ภาคต่อ

- Alone in the Dark 3
- Alone in the Dark: The New Nightmare
- Alone in the Dark: Near Death Investigation

## [แก้] แหล่งข้อมูลอื่น

- Alone in the Dark 2 - Adventure Classic Gaming ข้อมูลเกม, ภาพหน้าจอ ฯลฯ ((อังกฤษ))
- Gamespot ((อังกฤษ))
- MobyGames ((อังกฤษ))

ดึงข้อมูลจาก "http://th.wikipedia.org../../../a/l/o/Alone_in_the_Dark_2_3ee0.html".

หมวดหมู่: เกมชุด Alone in the Dark | เกมผจญภัย | เกมคอมพิวเตอร์และวิดีโอเกม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Español
- English